open-index/open-wikipedia-markdown huggingface dataset:
Zacatecas

|-
| align=center colspan=2 | 200px
|-
|colspan="2" style="text-align:center;" | Sien ander Meksikaanse deelstate
|-
|colspan="2" style="text-align:center;" | Amptelike naam:*Estado Libre y Soberano de Zacatecas*("Vrye en onafhanklike staat van Zacatecas")
|-
|colspan="2" style="text-align:center;" | Leuse:*Labor Vincit Omnia*("Werk bedwingt alle")
|-
|colspan="2" style="text-align:center;" | Volkslied:*Marcha de Zacatecas*("Maart van Zacatecas")center
|-
| style="white-space: nowrap;" | **Land**
| style="white-space: nowrap;" | 
|-
| style="white-space: nowrap;" | **Hoofstad**
| style="white-space: nowrap;" | Zacatecas
|-
| style="white-space: nowrap;" | **Grootste stad**
| style="white-space: nowrap;" | Fresnillo
|-
| style="white-space: nowrap;" | **Munisipaliteite**
| style="white-space: nowrap;" | 58
|-
| style="white-space: nowrap;" | **Oppervlakte**
| style="white-space: nowrap;" | 75&nbsp;539 km² (8ste)
|-
| style="white-space: nowrap;" | **Hoogste punt**
| style="white-space: nowrap;" | Sierra El Astillo (3&nbsp;200 m)
|-
| style="white-space: nowrap;" | **Bevolking** (2011)&nbsp; - Totaal &nbsp; - Digtheid
| style="white-space: nowrap;" | 1&nbsp;503&nbsp;370 (25ste)20 inw./km² (25ste)
|-
| style="white-space: nowrap;" | **Demoniem**
| style="white-space: nowrap;" | Zacatecano (a)
|-
| style="white-space: nowrap;" | **Goewerneur**
| style="white-space: nowrap;" | Miguel Alonso Reyes (PRI)
|-
| style="white-space: nowrap;" | **Senators**
| style="white-space: nowrap;" | Tomás Torres Mercado (PRD)Antonio Mejía Haro (PRD)José Trejo Reyes (PAN)
|-
| style="white-space: nowrap;" | **Stigting**
| style="white-space: nowrap;" | 23 Desember 1823 (10de)
|-
| style="white-space: nowrap;" | **MOI** (2010)
| style="white-space: nowrap;" | 0,7057 –  (27ste)
|-
| style="white-space: nowrap;" | **BBP (KKP)** (2010)&nbsp; - Totaal&nbsp; - Per capita
| style="white-space: nowrap;" | 5&nbsp;171&nbsp;913,80 VSA-$3&nbsp;440 VSA-$
|-
| style="white-space: nowrap;" | **Tydsone**&nbsp; - Somertyd
| style="white-space: nowrap;" | CST (UTC−6)CDT (UTC−5)
|-
| style="white-space: nowrap;" | **Poskode**
| style="white-space: nowrap;" | 98, 99
|-
| style="white-space: nowrap;" | **ISO 3166-2**
| style="white-space: nowrap;" | MX-ZAC
|-
| style="white-space: nowrap;" | **Amptelike webwerf**
| style="white-space: nowrap;" | zacatecas.gob.mx
|}

**Zacatecas** (uitgespreek [sakaˈtekas]) is een van die 31 deelstate wat, saam met die Federale Distrik, die 32 Federale Entiteite van Meksiko vorm.

* Hoofstad: Zacatecas
* Grootste stad: Fresnillo
* Oppervlakte: 75&nbsp;539 km²
* Bevolking: 1&nbsp;503&nbsp;370 (2011)

## Verwysings 
## Eksterne skakels 
*  Amptelike webwerf
Tanameer

duimnael|links|Uitsig oor die meer.
Die **Tanameer** (Amharies: ጣና ሐይቅ?, *Ṭana Ḥäyq*, *T’ana Hāyk’*) is in die noorde van Ethiopië en is die oorsprong van die Blou Nyl, 'n sytak van die Nylrivier. Die meer vorm nie deel van die Groot Skeurvallei nie.

Dit is die grootste meer in Ethiopië en die hoogsliggende meer in Afrika. Die meer is op 'n hoogte van 1800 m geleë en het 'n oppervlakte van 3000 km² (84 km lank en 66 km breed). Die maksimum diepte is 15 m. 

Daar is eilande in die meer, waarvan die belangrikste Tana Qirqos, Daga, Dek, en Mitraha is.

Die eilande in die meer word al vir minstens 500 jaar bewoon deur monnike van die Ethiopies-Ortodokse Kerk wat skatte van voormalige Ethiopiese keisers en kerkskatte in afgeleë kloosters bewaar. Die grootste eiland is Dek.

## Verwysings 
## Eksterne skakels
Australië by die Paralimpiese Somerspele 2012

Australië het aan die Paralimpiese Somerspele 2012 in Londen in die Verenigde Koninkryk deelgeneem. Australië het 131 atlete gestuur wat aan dertien sportsoorte deelgeneem het. Die rolstoelrugby-speler Greg Smith was die Australiese vlagdraer tydens die openingseremonie.
Dikbek-kurper

Die **Dikbekkurper** (*Thoracochromis albolabris*) is 'n varswatervis wat in die Kunenerivierstelsel in Angola en Namibië voorkom. In Engels staan die vis bekend as die *Thicklipped river bream*.

## Voorkoms 
Die kurper se kop is gepunt met normaalweg dik lippe. Die mannetjies se kieue is gewoonlik blou terwyl die lyf bedek is met geel skubbe wat oranje in die middel is. Daar is baie ligte blou band wat oor die middel van die lyf strek. Die dorsale vin is blouerig met oranje kolle. Die stertvin het donkerrooi kolle op met oranjerrooi rante. Die anale vin is geel met oranje kolletjies op en die rante is oranje. Die buikvinne is geel. Die vis word 150&nbsp;mm lank.

## Habitat 
Die vis verkies om in rotsagtige omgewings te leef.

## Sien ook 
* Alfabetiese lys van visse
* Kurper
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://fishbase.org/summary/Thoracochromis-albolabris.html

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings
Organisasie vir Afrika-eenheid

duimnael|Lidlande van die Organisasie vir Afrika-eenheid volgens aansluitingsjaar

Die **Organisasie vir Afrika-eenheid** (OAE) (Engels: *Organisation of African Unity* (OAU), Frans: ''Organisation de l'unité africaine'' (OUA)) is op 25 Mei 1963 in Addis Abeba gestig met twee-en-dertig regerings wat die OAE-handves onderteken het. 'n Verdere 21 lande het geleidelik oor die jare aangesluit, met Suid-Afrika wat op 23 Mei 1994 die 53ste lid geword het. Die organisasie is op 9 Julie 2002 deur sy laaste voorsitter, die Suid-Afrikaanse president Thabo Mbeki, ontbind en met die Afrika-unie (AU) vervang.

## Tydlyn 
## Verwysings 
## Eksterne skakels
Namibkurper

Die **Namibkurper** (*Thoracochromis buysi*) is 'n varswatervis wat in die Kunenerivierstelsel in Angola en Namibië voorkom en tot 175&nbsp;mm lank word. In Engels staan die vis bekend as *Namib river bream*.

## Voorkoms 
Die vis het 'n breë kop, groot oë en 'n kort bek. Die mannetjies is groenerig-geel aan die sye, geel op die kieue en blou onder die oë tot by die bek. Die dorsale vin het oranje punte met 'n blou streep net onder die punte. Daar is oranje kolle op die dorsale vin se membraan. Die anale vin het oranje kolle op.

## Habitat 
Die vis verkies om in sanderige omgewings wat vol plantegroei is, te leef.

## Sien ook 
* Alfabetiese lys van visse
* Kurper
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Eksterne skakel 
* *Thoracochromis buysi* by FishBase
Reënboog-kurper

Die **Reënboogkurper** (*Sargochromis carlottae*) is 'n varswatervis wat voorkom in die Okavangorivier, boonste gedeelte van die Zambezirivier en die Kafuerivier. Dit kom ook in die Karibadam voor.

In Engels staan die vis bekend as die *Rainbow bream* of *Rainbow happy*.

## Voorkoms 
Die Reënboogkurper se kop is kort en dik, en die bek is klein en baie skuins met groot oë. Twee rye kegelvormige geboë tandjies kom op beide kake voor, soms lyk dit of daar 'n derde ry is. Daar is 'n sterk keeltandplaat met kegelvormige tande.

Die onvolwasse vis is silwergroen en die skubbe op die lyf se middelpunte is diep grys en daar is agt vertikale strepe oor die lyf. Die vinne is grysgroen met donkergrys kolle op en die rante is dof.

Die volwasse visse is olyfgroen met die skubbe wat donker rante het wat die vis 'n sifdraadvoorkoms gee. Die vinne is donkerolyf met rye sagte pienk kolletjies op die membrane. Die anale vin se kolletjies is pienk-oranje. Die skubbe is grof en 28-32 kom op die sylyn voor.

Die Reënboogkurper word tot 26&nbsp;cm lank en die Zimbabwe-hengelrekord is 0.192&nbsp;kg.

## Habitat 
Die vis leef in dieper, meer permanente vloedvlakte kanale en mere met sanderige bodems wat plantegroei bevat; waterplante of oewerplante.

Hulle vreet insekte, skaaldiere en slakke. Hy is nie skaam om te byt nie en word gevang met enige klein kunsaas soos byvoorbeeld swaailemme. 'n Klein hoekie met erdwurms of uitgedopte slakke of mossels is goeie aas.

Die wyfie is 'n mondbroeier, die mannetjie maak 'n nes waar die eiers aanvanklik gelê word.

## Sien ook 
* Alfabetiese lys van visse
* Kurper
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* Skelton, Paul: *A Complete Guide to the FRESHWATER FISHES of Southern Africa*. 2001. 
* Botha, Willem: *Hengelvisse in die Caprivi*. 1984.

## Verwysings 
## Eksterne skakel 
* http://fishbase.org/summary/Sargochromis-carlottae.html
Thoracochromis

**Thoracochromis** is 'n genus van visse wat aan die familie Cichlidae behoort. Daar is sewentien spesies wat hoort tot die genus en twee kom in Suider-Afrika voor. 'n Kenmerk van die spesie is dat die skubbe op die pens kleiner is as die skubbe op die sye en die mannetjies het helder kolle op die stert.

## Spesies 
* *Thoracochromis albolabris* - Dikbek-kurper
* *Thoracochromis buysi* - Namibkurper

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001.
Gorbals

duimnael|regs|Alexander Crescent, The Gorbals
duimnael|regs|Die bouval van Caledonia Road-kerk
**The Gorbals** (Skots-Gaelies: ''Gort a' Bhaile'') is 'n stadsbuurt van Glasgow, Skotland aan die suidoewer van die Clyderivier.

In die laat 19de eeu het die industrialisering hier nadelige uitwerkings soos oorbevolking veroorsaak. Baie bewoners het hulle vanweë hul nabygeleë werkgeleenthede hier gevestig, of omdat hulle geen ander behuising kon bekostig nie. Die Gorbals het sodoende tot 'n krotbuurt ontwikkel. Alhoewel daar pogings onderneem is om die buurt te herontwikkel, het sulke maatreëls gewoonlik slegs daartoe gelei dat ander sosiale misstande soos dakloosheid en verspreidende siektes ontstaan het.

Ná die Tweede Wêreldoorlog was die Gorbals die eerste krotbuurt in die Skotse metropool waar wetgewing voorsiening vir herontwikkeling en die bou van veelverdieping-woonstelblokke gemaak het. In die laaste dekades is sommige ou geboue gesloop om plek te maak vir 'n mengsel van nuwe sosiale en privaat behuising. Ander woonhuise word opgeknap en verbeter.

Die plaaslike Caledonia Road-kerk word as een van die merkwaardigstre voorbeelde van sakrale boukuns in Glasgow beskou. Die voormalige Presbiteriaanse kerkgebou, wat in die 1850's volgens planne van Alexander "Greek" Thompson opgerig is, het in 1965 'n brand ten prooi geval. Dit is tans 'n indrukwekkende bouval.
Groen-kurper

Die **Groenkurper** (*Sargochromis codringtonii*) is 'n varswatervis wat in die Okavangorivier, boonste gedeelte van die Zambezirivier, die Kafuerivier en die Karibadam voorkom. In Engels staan die vis bekend as die *Green bream* of *Green happy*.

## Voorkoms 
Die groenkurper se snoet is skraal, die bek is relatief klein en die vis lyk nie veglustig nie. Daar is twee rye tande op elke kaak, dun gebuig en kegelvormig. Daar is ook soms tande voor die voorste ry, in die bokaak, wat dan 'n derde ry gee. Die keeltande is kragtig maar nie soos in die ligrooskurper nie.

Mannetjies wat broei is donker olyfgroen tot swart. Die onvolwasse visse en nie-broeiende volwasse visse is grys tot olyfgroen en die basis van die skubbe is roesrooi. Die vispopulasie van die Kafuerivier is gelerig aan die onderkant en die dorsale- en anale vinne het rooi rante en daar is donkerrooi kolletjies op die dorsale- en stertvinne terwyl daar ligte rooi kolletjies op die analevin is.

Die skubbe is grof en daar kom 28 tot 32 op die systreep voor.

Die vis word tot 29&nbsp;cm lank. Die Zimbabwe-hengelrekord is 2,21&nbsp;kg en die Caprivi-hengelrekord is 1,195&nbsp;kg.

## Habitat 
Die vis leef in diep, stil water in stadigvloeiende strome en vloedvlakte mere met waterplante.

Hulle vreet sade, klein slakke en waterinsekte. Hulle word gevang met klein kunsaas naby die bodem gesleep of erdwurms, uitgedopte slakke of mossels.

Die wyfie hou die kleintjies in die mond en die visse broei in die somer; hulle broei moontlik twee keer in die seisoen.

Die mannetjie bereik volwassenheid wanneer hulle 150&nbsp;mm lank is en die wyfie 125–150&nbsp;mm.

Die vis is redelik skaars, of word min gevang. Hy word ook maklik verwar met die ligrooskurper. Let dan op sy reguit profiel, skraal snoet en effense hol stert, as verskil teenoor die pienkkurper.

## Sien ook 
* Alfabetiese lys van visse
* Kurper
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://fishbase.org/summary/Sargochromis-codringtonii.html

## Bron 
* Skelton, Paul: *A Complete Guide to the FRESHWATER FISHES of Southern Africa*. 2001. 
* Botha, Willem: *Hengelvisse in die Caprivi*. 1984.

## Verwysings
Sargochromis

**Sargochromis** is 'n genus van visse wat aan die familie Cichlidae behoort. Sewe van die spesies kom in Suider-Afrika voor. Die genus is betreklik groot met die bekke van gemiddelde grootte en hulle vreet oor die algemeen slakke, varswater mossels en skaaldiere. Die wyfies broei die eiers uit en dra die larwes in die mond. Die uiterlike verskille tussen die verskillende spesies is baie min.

## Spesies 
* *Sargochromis carlottae* - Reënboog-kurper
* *Sargochromis codringtonii* - Groen-kurper
* *Sargochromis coulteri* - Kunene-kurper
* *Sargochromis giardi* - Ligroos-kurper
* *Sargochromis greenwoodi* - Langwang-kurper
* *Sargochromis mortimeri* - Kafue-kurper

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001.
Kafue-kurper

Die **Kafue-kurper** (*Sargochromis mortimeri*) is 'n varswater vis wat voorkom in die boonste en middelste gedeeltes van die Zambezirivier en die Kafuerivier. In Engels staan die vis bekend as die *Kafue bream*.

## Voorkoms 
Die onvolwasse is liggroen en die volwasse visse is olyfgroen en daar is roeskleurige kolle op die basis van die skubbe. Die analevin is grys met oranje merke en daar is rye vol oranje eier-kolle op die membrane. Die ander vinne is donker grys met pers kolletjies op. Die mannetjies se dorsalevin het oranje kolle op en die rant is rooi en daar is ook pienk eier-kolle met oranje middelpunte op die analevin. Die vis word tot 27&nbsp;cm lank.

## Habitat 
Die vis leef in 'n verskeidenheid habitatte en damme. Hulle vreet insekte, slakke en plante en broei in die lente en vroeë somer. Die mannetjie bou 'n sandnes in vlak water. Die wyfies mondbroei die eiers en larwes.

## Sien ook 
* Alfabetiese lys van visse
* Kurper
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://fishbase.org/summary/Sargochromis-mortimeri.html

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings
Kasaks

: *Hierdie artikel handel oor die taal. Vir die etniese groep, sien Kasakke.*

**Kasaks** (қазақша, قازاقشا, *qazaqşa*, [qʰɑzɑ́qʃɑ] of қазақ тілі, قازاق ٴتىلى, *qazaq tılı*, [qʰɑzɑ́q tʰɘlɘ́]) is 'n Turkiese taal wat deur sowat 13 miljoen mense in Kasakstan, die Volksrepubliek China, Mongolië, Afghanistan, Tadjikistan, Turkye, Turkmenistan, Oekraïne, Oesbekistan, Rusland en Iran gepraat word. Dit is die tweede mees verspreide taal van Sentraal-Asië ná Oesbekies asook die vierde mees gesproke Turkiese taal ná Turks, Azerbeidjans en Oesbekies. Kasaks is die amptelike taal van die Republiek Kasakstan en verwant aan Kirgisies en Karakalpaks.

[duimnael|links|Etniese kaart van [Sentraal-Asië]]
[duimnael|links|Verspreiding van Kasaks in die [Russiese Ryk in 1897]]
duimnael|links|Kasakse Arabiese en Latynse skrif in 1924
Kasaks word amptelik met 'n gemodifiseerde Cyrilliese alfabet geskryf, maar op die internet word ook 'n variant van die Latynse alfabet gebruik. In Afghanistan en die Volksrepubliek China word 'n gemodifiseerde Arabiese alfabet gebruik.

Ná die verbrokkeling van die Sowjetunie aan die begin van die 1990's het die regerings van die Sentraal-Asiatiese lande met Turkiese tale op die amptelike gebruik van die nuwe Turks-Latynse alfabet besluit. Vir Kasaks en Kirgisies het 'n kommissie 'n gemeensame alfabet uitgewerk.

## Verwysings 
## Eksterne skakels 
*
Kunene-kurper

Die **Kunene-kurper** (*Sargochromis coulteri*) is 'n varswatervis wat in die Kunenerivier in Namibië en Angola voorkom. In Engels staan die vis bekend as die *Cunene bream*.

## Voorkoms 
Die onvolwasse vis is lig tot olyfgroen en daar is donker kolle op die vinne. Die volwasse visse is olyfgroen met grysgroen vinne wat 'n rooi skynsel op het. Daar is roesbruin kolle by die basis van die skubbe. Mannetjies het rooi kolle op die membraan van die vinne en daar is eiervormige kolle op die analevin. Die pensvin is dofkleurig. Die vis word tot 22&nbsp;cm lank.

## Habitat 
Geen inligting is beskikbaar nie.

## Sien ook 
* Alfabetiese lys van visse
* Kurper
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://fishbase.org/summary/Sargochromis-coulteri.html

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings
Kromkop-kurper

Die **kromkop-kurper** (*Serranochromis altus*) is 'n varswatervis wat in die Okavangorivier, boonste gedeelte van die Zambezi- en die Kafuerivier voorkom. In Engels staan die vis bekend as die *Humpback largemouth*.

## Voorkoms 
Die vis se voorkop het 'n kenmerkende duik in en die mond is groot. Die vis is hoofsaaklik olyfbruin, die sye is silwer en die skubbe se middelkant is bruin wat aan die vis 'n blokkiesvoorkoms gee. Daar is geen kolle op die kop nie maar wel donker kolle op die vinne. Die dorsale- en analevinne se rante is geel of oranje en die analevin is gelerig met rye eiervlekke op. Die vis word tot 41&nbsp;cm lank en weeg dan 2&nbsp;kg.

## Habitat 
Die vis leef aan die oewers van hoofstrome met matige plantegroei. Hulle vreet vis en verkies die families *Mormyridae* en *Schilbeidae*. Hulle is snags meer aktief en broei in die somer voor die reënseisoen.

## Sien ook 
* Alfabetiese lys van visse
* Kurper
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
## Bron 
* Skelton, Paul: *A Complete Guide to the FRESHWATER FISHES of Southern Africa.*. 2001. 

## Eksterne skakel 
* *Serranochromis altus* by FishBase
Serranochromis

**Serranochromis** is 'n genus van visse wat aan die familie Cichlidae behoort. Die genus is groot roofvisse wat voorkom in die riviere van tropiese Suider- en Sentraal-Afrika. Die genus het groot monde met koniese tande. Hulle is almal mondbroeiers.

Daar is tien spesies wat aan die genus behoort en sewe van die spesies kom in Suider-Afrika voor.

## Spesies 
* *Serranochromis altus* - Kromkop-kurper
* *Serranochromis angusticeps* - Smalkop-kurper
* *Serranochromis longimanus* - Langvinkurper
* *Serranochromis macrocephalus* - Perskopkurper
* *Serranochromis meridianus* - Laeveld-kurper
* *Serranochromis robustus* - Olyfkurper
* *Serranochromis thumbergi* - Bruinkol-kurper

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001.
Smalkop-kurper

Die **smalkopkurper** (*Serranochromis angusticeps*) is 'n varswatervis wat voorkom in die Okavangorivier, Kunenerivier, boonste gedeelte van die Zambezirivier en die Kafuerivier. Dit kom ook in die sytakke van die Kongorivier in Zambië voor.

In Engels staan die vis bekend as die *Thinface largemouth* of die *Thinface bream*.

## Voorkoms 
Die smalkopkurper het 'n groot kop met klein oë en 'n skuinsbek wat soos 'n konsertina oopvou. Die kop en lyf is redelik plat. Daar is drie tot vier rye enkelpunt, klein tandjies in die bokaak en twee tot drie rye onder. Die onderste keeltandbeen is smal en lank, met lang dun, enkel- of dubbelgepunte tande.

Die kop en lyf van beide geslagte het kenmerkende rooi kolletjies op. Volwasse mannetjies het 'n heldergeel kop en die stert- en dorsalevinne is blougrys met donker bruin kolle, die anale vin is geel met oranje kolletjies op. Die gespikkelde bek, wange en kiefdeksels is uniek aan die vis.

Die skubbe is grof en daar is 35 tot 39 op die systreep.

Die vis word tot 41&nbsp;cm lank en die Zimbabwe-hengelrekord is 2.195&nbsp;kg.

## Habitat 
Die smalkopkurper kom in alle tipes water voor maar verkies diep en stil water en lagunes met digte plantegroei.

Die vis se plat vorm help hom om ander visse te bekruip soos spesies van die genera *Brycinus* en *Micralestes*.

Hulle broei in die somer; die mannetjies maak neste by die plantegroei in water wat 1–3&nbsp;m diep is.

## Hengel vir smalkopkurper 
Die smalkopkurper is 'n goeie sport- en eetvis. Alle tipes kunsaas werk goed, maar swaailemme is van die beste. Vir die beste hengel resultate moet die swaailem, lepel of kunsvissie, óf so na as moontlik aan die bodem óf so na as moontlik aan die plantegroei of rivierwal ingebring word.

Erdwurms, visaas of klein vissies, asook insekte werk goed. Waar tiervis afwesig is, of nie so volop is nie, kan lewendige aas soos die  *Imberi*  (*Tweekol Tiervis*), net onder 'n stroomversnelling gehengel, baie goeie resultate oplewer.

Dieselfde aas en hengeltegnieke wat vir die bloukurper gebruik word, kan ook met groot vrug op roofkurpers soos die smalkopkurper gebruik word.

## Benaming 
Die naam *smalkop* dui op die afstand tussen die oë. Hierdie vis was aanvanklik verwar met die kromkop-kurper en die twee was eers as 'n enkele spesie beskou.

## Sien ook 
* Alfabetiese lys van visse
* Kurper
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* Skelton, Paul: *A Complete Guide to the FRESHWATER FISHES of Southern Africa*. 2001. 
* Botha, Willem: *Hengelvisse in die Caprivi*. 1984.

## Verwysings 
## Eksterne skakels 
* http://fishbase.org/summary/Serranochromis-angusticeps.html
Langwang-kurper

Die **Langwangkurper** (*Sargochromis greenwoodi*) is 'n varswatervis wat voorkom in die Okavangorivier, boonste gedeelte van die Zambezirivier en die Kafuerivier. In Engels staan die vis bekend as die *Deepcheek bream*.

## Voorkoms 
Die vis se kleur is olyfgroen met twee swart horisontale bane oor die lyf waarvan een in die middel van die lyf is en die ander baan hoër op is. Die vinne is donker grysgroen en die onderkant van die stertvin het 'n rooi skynsel. Die mannetjie se dorsale vin het 'n rooi rant met donkergrys kolletjies op die membraan. Die analevin het 'n geel rant en rye oogvlekke. Broeiende mannetjies het 'n diep rooi skynsel op die kop en voorste gedeelte van die liggaam. Die vis word tot 30&nbsp;cm lank.

## Habitat 
Die vis is skaars en leef in stil of stadigvloeiende water met digte plantegroei. Hulle vreet hoofsaaklik insekte, klein slakke en ander ongewerweldes, en soms ook klein vissies. Die wyfie is 'n mondbroeier en hulle broei in die somer.

## Sien ook 
* Alfabetiese lys van visse
* Kurper
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakels 
* http://fishbase.org/summary/Sargochromis-greenwoodi.html

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings
Koerdies

: *Hierdie artikel handel oor die taal. Vir die etniese groep, sien Koerde.*

**Koerdies** (كوردی, *Kurdî*, *Kurdí*), oftewel die **Koerdiese tale** (زمانی کوردی, *Zimanê kurdî*), is 'n dialekkontinuum Volgens ondersoeke in 2009 word die aantal Koerdiese moedertaalsprekers in Turkye op tussen 8 en 20 miljoen geraam. Die meerderheid Koerde praat Koermandsji. Die meeste Koerdiese tekste is in Koermandsji en Sorani geskryf. Koermandsji word met die Hawar-alfabet geskryf, 'n aangepaste weergawe van die Latynse alfabet, en Sorani word met die Sorani-alfabet geskryf, 'n variant van die Arabiese alfabet.

[duimnael|links|Verspreiding van Koerdiese tale wat deur [Koerde gepraat word:
]]
duimnael|links|Die woord "Kurdî", كوردی, in die Arabiese en Latynse alfabet
Die kategorisering van Laki as 'n dialek van Suid-Koerdies of as 'n vierde Koerdiese taal is tans die onderwerp van 'n debat, maar die onderskeie tussen Laki en ander Suid-Koerdiese dialekte is minimaal.

Tot in die 20ste eeu was die literêre uitset in Koerdies veral beperk tot poësie, toe meer algemene literatuur verskyn het. Vandag word veral die twee Koerdiese dialekte Koermandsji en Sorani vir skryfwerk gebruik. Sorani is saam met Arabies een van Irak se twee ampstale en word in politieke dokumente eenvoudig "Koerdies" genoem.

## Verwysings 
## Eksterne skakels 
*  
*
Ligroos-kurper

Die **Ligrooskurper** (*Sargochromis giardi*) is 'n varswatervis wat in die Kunenerivier, Okavangorivier, boonste gedeelte van die Zambezirivier, die Kafuerivier en die Karibadam voorkom.

In Engels staan die vis bekend as die *Pink bream*. In die Caprivi staan die vis ook bekend as die *Pienkkurper* of in Engels as die *Pink Happy*.

## Voorkoms 
Die ligrooskurper se kop is groot, grof en hy lyk veglustig, met 'n kleinerige skuins bek en 'n styl, effens ronde, profiel. Daar is twee rye kegelvormige tande op beide kake. Die kegeltande is gerond en baie sterk op 'n groot plaat.

Die onvolwasse visse is olyfgroen met 'n gelerige bors, diep groenswart vinne met 6-7 vertikale strepe oor die lyf.

Die volwasse visse is grysgroen op die kop en rugkant, met ligter sye en die onderkant is roomgeel tot dofwit.

Die lyfskubbe het 'n bruin kol op die basis, hulle is grof, en 29-34 kom op die systreep voor.

Die vinne is donker, houtskoolgrys tot olyfgroen met rooi rante en bedek met donkerrooi (soms grys tot oranje) kolletjies. Daar is oogvlekke op die membraan van die anale vin.

Die vis word tot 48&nbsp;cm lank. Die Zimbabwe-hengelrekord is 1.98&nbsp;kg en die Caprivi-hengelrekord 1.9&nbsp;kg.

## Habitat 
Die vis leef in diep hoofrivierstrome en vloedvlakte mere met sanderige bodems, veral met plantegroei in die omgewing. Hoe dieper die water hoe groter die vis. Hulle vreet hoofsaaklik slakke, tweekleppiges en inseklarwes.

Hulle word aangekeer met kunsaas soos klein lepeltjies en swaailemme. Hengelaars gebruik erdwurms, slakke en mossels, waarvan die doppe verwyder is; en beweeg die aas so nou en dan.

Die wyfie is 'n mondbroeier, hulle broei in die vroeë somer. Die neste is rond en 20–30&nbsp;cm in omtrek en word in water wat 3 m diep is gebou.

## Identifikasie 
Die Ligrooskurper word maklik met 'n groenkurper verwar. Let dan op sy profiel en ronde stert as verskil teenoor die groenkurper.

## Sien ook 
* Alfabetiese lys van visse
* Kurper
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://fishbase.org/summary/Sargochromis-giardi.html

## Bronne 
* Skelton, Paul: *A Complete Guide to the FRESHWATER FISHES of Southern Africa*. 2001. 
* Botha, Willem: *Hengelvisse in die Caprivi*. 1984.

## Verwysings
Perskopkurper

Die **perskopkurper** (*Serranochromis macrocephalus*) is 'n varswatervis wat in die Okavangorivier, Kunenerivier, boonste gedeelte van die Zambezirivier, die Kafuerivier en Karibadam voorkom. Die vis kom ook voor in sytakke van die Kongorivier. In Engels staan die vis bekend as die *Purpleface largemouth*.

## Voorkoms 
Die wyfie is olyfbruin of geel met gryserige swart strepe oor die lyf en stertvin. Die mannetjie het 'n rooierige dorsale-, stert- en analevinne. Broeiende mannetjies word donkerolyf met 'n donkerpers skynsel oor die sye en aan die bokant van die kop. Die kolletjies op die analevin word dan romerig pienk. Die vis word tot 35&nbsp;cm lank en weeg dan ongeveer 1.5&nbsp;kg. Die Suid-Afrikaanse hengelrekord is 2,13&nbsp;kg en die Zimbabwe-hengelrekord is 0,536&nbsp;kg.

## Habitat 
Die vis leef in 'n verskeidenheid habitatte; van die hoofstroom van riviere, vloedvlaktes en mere. Hulle vreet insekte en klein vissies onder andere bottelneuse en ghieliemientjies - wat hulle op die bodem vang. Die visse broei in die lente en vroeë somer net voor die jaarlikse vloed kom. Die wyfie lê betreklik min maar groot eiers en is 'n mondbroeier.

## Sien ook 
* Alfabetiese lys van visse
* Kurper
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Eksterne skakel 
* *Serranochromis macrocephalus* by FishBase
Olyfkurper

Die **Olyfkurper** (*Serranochromis robustus*) is 'n varswatervis wat in die Okavangorivier, boonste gedeelte van die Zambezirivier, die Kafuerivier, Karibadam, Malawimeer en die Shirerivier voorkom. Hulle kom ook in KwaZulu-Natal en in sytakke van die Kongorivier voor. In Engels staan die vis bekend as die *Nembwe*.

## Voorkoms 
Die vis het 'n groot bek met groot koniese tande in. Die vis is olyf tot heldergroen van kleur met 'n donkerolyf horisontale band langs die middel van die lyf. Die vinne is olyfkleurig met oranjegeel rante. By die mannetjies het die stertvin oranje kolle op. Die vis word tot 45&nbsp;cm lank en weeg ongeveer 3,5&nbsp;kg. Die Suid-Afrikaanse hengelrekord is 2,0&nbsp;kg en die Zimbabwe hengelrekord is 3,24&nbsp;kg.

## Habitat 
Die groter visse verkies die dieper hoofstrome en permanente water; die onvolwasse visse leef in kleiner strome en mere. Hulle vreet vis en broei in die somer waar neste langs plantryke oewers van hoofstrome gemaak word.

## Sien ook 
* Alfabetiese lys van visse
* Kurper
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
## Bron 
*  Skelton, Paul: *A Complete Guide to the FRESHWATER FISHES of Southern Africa.*. 2001. 

## Eksterne skakel 
* *Serranochromis robustus* by FishBase
Laeveld-kurper

Die **Laeveldkurper** (*Serranochromis meridianus*) is 'n varswatervis wat voorkom in die Sabierivier en kusmere van suidelike Mosambiek en die noorde van KwaZulu-Natal. In Engels staan die vis bekend as die *Lowveld largemouth*.

## Voorkoms 
Die volwasse visse is olyfbruin tot geel met gelerige vinne en donkerrooi kolletjies. Die mannetjie se dorsalevin se rant is geel en die anale vin het oranje eierkolletjies op. Die onvolwasse vissie is bruin aan die bokant, silwer aan die sye en die onderkant. Daar is swart vertikale strepe oor die lyf en die middel van die skubbe is rooi en daar is donker rooi-swart kolletjies op die dorsale-, stert- en anale vinne. Die vis word tot 31&nbsp;cm lank en weeg ongeveer 1,2&nbsp;kg.

## Habitat 
Die vis leef in staande water of poele waar die water stadig vloei met min plantegroei in en floreer in beskermde water. Die vis vreet klein vissies, insekte en ander ongewerweldes, insluitende slakke. Die mannetjie maak 'n nes skoon en trek voornemende wyfies aan met 'n *bewerasie* vertoning. Die eiers word met 'n reeks pogings gelê en dan bevrug alvorens die wyfie dit bymekaar maak om uit te broei.

## Sien ook 
* Alfabetiese lys van visse
* Kurper
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
*http://fishbase.org/summary/Serranochromis-meridianus.html

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings
Tilapia (genus)

**Tilapia** is 'n genus van visse wat aan die familie Cichlidae behoort. 'n Kenmerk van die genus is die swart kol op die basis van die dorsale vin en hulle is plantvreters. Dit is 'n gewilde eetvis.

## Spesies 
duimnael|links|*Tilapia zillii* as 'n gereg

Daar is dertig spesies wat aan die genus behoort en vier van die spesies kom in Suider-Afrika voor, naamlik:
* *Tilapia guinasana* – Otjikoto-kurper
* *Tilapia rendalli* – Rooiborskurper
* *Tilapia ruweti* – Okavango-kurper
* *Tilapia sparrmanii* – Vleikurper

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Eksterne skakels 
* 
*
Otjikoto-kurper

Die **Otjikoto-kurper** (*Tilapia guinasana*) is 'n varswatervis wat endemies is aan die Guinasmeer in Namibië. Die vis is ook gevestig in onder andere die Otjikotomeer. In Engels staan die vis bekend as die *Otjikoto tilapia*.

## Voorkoms 
Die vis se voorkoms kan baie wissel; die kleure wissel van olyfgroen met donker vertikale strepe en rooigevlekte vinne tot 'n egalig swart of bont vis met wit, blou, geel en swart. Die broeiende mannetjies het 'n swart keel, pens en anale vinne. Die vis word tot 14&nbsp;cm lank.

## Habitat 
Die vis leef in die Guinasmeer wat 'n ingevalle sinkgat is, 120&nbsp;m in deursnee en meer as 'n 100&nbsp;m diep. Tog neig hulle om langs die feitlik vertikale kante te leef, broei en vreet. Hulle vreet hoofsaaklik diatome en alge. Nou lysies word gebruik om op te broei en gebiede word afgebaken en verdedig, eiers word beskerm en versorg deur beide ouers.

## Bewaringstatus 
Die vis word kritiek bedreig; die gebruik van plaaslike grondwaterbronne en die impak van ingevoerde visse is 'n ernstige bedreiging vir die bestaan van die vis.

## Sien ook 
* Alfabetiese lys van visse
* Kurper
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Eksterne skakel 
* *Tilapia guinasana* by FishBase
Langvinkurper

Die **langvinkurper** (*Serranochromis longimanus*) is 'n varswatervis wat voorkom in die Okavangodelta en boonste gedeelte van die Zambezirivier. In Engels staan die vis bekend as die *Longfin largemouth* of die *Longfin largemouth bream*.

## Voorkoms 
Die langvinkurper se kop is gepunt met groot oë en bek. Daar is twee rye tande in die bokaak en die tandplaat is lank en dun met skerp tande.

Die vis het 'n ovaal vorm en kenmerkende kleur. Die agtergrond is silwerwit en daar is groot swart vlekke op die kop, 5-6 vertikale strepe oor die lyf en die vinne is dof met ligter kolle op.

Die rugvin is lank en besonder hoog. Die stertvin is rond. Die anale vin van die mannetjie het donkerrooi oogvlekke op. Die buikvinne is lank en raak die anale vin. Die borsvinne is baie lank en raak die anale vin maklik en is 33-40% van die liggaamslengte (van die snoet tot voor die stert). Die skubbe is grof en daar is 35 op die systreep.

Langvinkurpers word tot 30&nbsp;cm lank.

## Habitat 
Langvinkurpers is uiters skaars en leef in permanente vloedvlaktes, mere en kalmer waters met goeie waterplantbedekking.

Hulle is veral gedurende die nag aktief en vreet klein vissies en insekte. Hulle kan gehengel word met erdwurms of kunsaas soos klein swaailemme.

## Identifikasie 
Die langvinkurper word maklik met die perskopkurper verwar. Die groot verskil waaraan hy uitgeken word is sy lang vinne, veral die borsvinne wat maklik by die begin van die anale vin verbysteek.

## Sien ook 
* Alfabetiese lys van visse
* Kurper
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 
* *Hengelvisse in die Caprivi.* Willem Botha. 1984.

## Eksterne skakel 
* *Serranochromis longimanus* by FishBase
Spekboom

Die **spekboom** (*Portulacaria afra*) is 'n vetplant met kleinerige blare.

Die plant se FSA-nommer is 104.

## Verspreiding 
In Suid-Afrika is die spesie inheems in KwaZulu-Natal, Limpopo, Mpumalanga, Oos-Kaap en die Wes-Kaap. Dit word ook in die Karoo van die Oos- en Wes-Kaap aangetref. Die plant is ook inheems aan Eswatini, Kenia en Mosambiek.

## Beskrywing 
Die spekboom is immergroen en word ongeveer 2,5 meter hoog. Die stam, wat tot 20&nbsp;cm dik word, het 'n kurkagtige voorkoms. Die blare is helder groen, vleserig en eiervormig. Soos die boom ouer word, word die blare gelerig.

## Fotogalery 

Portulacaria afra2 ies.jpg|Jong blare.
Portulacaria afra3 ies.jpg|'n Takkie.
Starr 070302-4954 Portulacaria afra.jpg|'n Spekboom.
Portulacaria afra 2.jpg|Spekboom wat as 'n bonsai gekweek is. 
San Bartolomé - Plaza León y Castillo - Portulacaria afra 02 ies.jpg|Spekboom wat as 'n heining gesnoei is.

## Sien ook 
* Alfabetiese lys van Suid-Afrikaanse bome

## Verwysings
Bruinkol-kurper

Die **Bruinkol-kurper** (*Serranochromis thumbergi*) is 'n varswatervis wat in die Okavango-, Kunene- en Kafueriviere en boonste gedeelte van die Zambezirivier voorkom. In Engels staan die vis bekend as die *Brownspot largemouth*.

## Voorkoms 
Die wyfie is grysbruin en die vinne is blougrys met ligte blou rante. Die mannetjie is olyfbruin en die skubbe is roesrooi in die middel. Die onderkant van die kop en onderkant van die vis is roomkleurig en die pensvinne is geel terwyl die stert- en dorsalevinne olyf is met geel rante. Die anale vin is liggeel met oranje kolle op. Die vis word tot 33&nbsp;cm lank en weeg ongeveer 1.2&nbsp;kg. Die Suid-Afrikaanse hengelrekord is 0.215&nbsp;kg.

## Habitat 
Die vis leef in vloedvlaktes, kanale en lagunes maar verkies oop water. Hulle vreet insekte, krappe en vis. Die vis is hoofsaaklik 'n sportvis.

## Sien ook 
* Alfabetiese lys van visse
* Kurper
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://fishbase.org/summary/Serranochromis-thumbergi.html

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings
Meganiese ingenieurswese

**Meganiese ingenieurswese** is 'n ingenieurstak wat ingenieursfisika en wiskundige beginsels met materiaalwetenskap kombineer om meganiese stelsels te ontwerp, ontleed, vervaardig en in stand te hou. Dit is een van die oudste en mees uiteenlopende vertakkings van die ingenieurswese. Meganiese Ingeneurs ontwerp ook nuwe masjine om mense te help, bv. Rollstoele wat enjins het en ander toestelle.

Meganiese ingenieurswese vereis 'n begrip van kernareas, soos meganika, dinamika, termodinamika, materiaalwetenskap, struktuuranalise en elektrisiteit. Bykomend tot hierdie kernbeginsels, gebruik meganiese ingenieurs gereedskap soos rekenaargesteunde ontwerp (CAD), rekenaargesteunde vervaardiging (CAM) en bestuur van produklewensiklusse om vervaardigingsaanlegte, industriële toerusting en masjinerie, verwarmings- en verkoelingstelsels, vervoerstelsels, vliegtuie, watervaartuie, robotika, mediese toestelle, wapens en ander te ontwerp en te ontleed. Dit is die tak van ingenieurswese wat die ontwerp, vervaardiging en bedryf van masjinerie behels.

## Geskiedenis
Gedurende die 17de eeu het belangrike deurbrake in die fondamente van meganiese ingenieurswese in Engeland plaasgevind. Sir Isaac Newton het Newton se bewegingswette geformuleer en Calculus ontwikkel as die wiskundige basis van fisika.

Meganiese ingenieurswese het tydens die Industriële Revolusie in Europa in die 18de eeu as 'n veld ontstaan; die ontwikkeling daarvan kan egter duisende jare regoor die wêreld teruggevoer word. In die 19de eeu het ontwikkelinge in fisika gelei tot die ontwikkeling van die meganiese ingenieurswetenskap. 

## Ontwikkeling
Die veld het voortdurend ontwikkel om vooruitgang in te sluit; vandag is meganiese ingenieurs besig om ontwikkelings na te streef op gebiede soos samestellings, megatronika en nanotegnologie. Dit oorvleuel ook lugvaartingenieurswese, metallurgiese ingenieurswese, siviele ingenieurswese, elektroniese ingenieurswese, vervaardigingsingenieurswese, chemiese ingenieurswese, bedryfsingenieurswese en ander ingenieursdissiplines in verskillende mate. Meganiese ingenieurs kan ook werk op die gebied van biomediese ingenieurswese, spesifiek met biomeganika, vervoerverskynsels, biomegatronika, bionanotegnologie en modellering van biologiese stelsels.

## Meganiese toestelle 
Voorbeelde van meganiese toestelle en rangskikkings is:
* *Aandrywingstegnologie*: soos die petrolenjin, dieselenjin, elektriese motor, stoomenjin, gasturbine en stoomturbine
* *Konstruksies*: brug, hyskraan, truss
* *Masjienkonstruksie*: byvoorbeeld die palletizer, robot
* *Beheerde stelsels*: soos die hidroulika (bv. hidrouliese pers), pneumatika (bv. pneumatiese boor), pompe (vloeistof- en lugpompe), robotika en skakelaars (elektries en handmatig)
* *Verbindingsbeginsels*: boute, klikverbindings, klinknaels, sweis, lym en perspas
* *Termodinamika*: byvoorbeeld hitteruilers van sentrale verwarmingsinstallasies, koelinstallasies, stoomketel

## Basiese verantwoordelikhede 
* Ontwerp
* Ontwikkel produksietekeninge en skep materiaallyste
* Tegniese steun aan aankoopdepartment en kliënte
* Tegniese steun aan vervaardigingsproses.
* Kwaliteitsbeheer

## Verwysings
Okavango-kurper

Die **Okavango-kurper** (*Tilapia ruweti*) is 'n varswatervis wat in die Okavangodelta, die boonste gedeelte van die Zambezirivier en suidelike sytakke van die Kongorivier voorkom. In Engels staan die vis bekend as die *Okavango tilapia*.

## Voorkoms 
Die vis se kleur wissel; die lyf is olyf of helder blinkgroen met 8-9 vertikale olyf-ligpers strepe oor die lyf. Die kop is blinkgroen en blou (ligpers by broeiende mannetjies). Die vinne is ligpers of gelerig en die anale- en stertvinne is bedek met kolletjies. Die dorsale vin se rand het drie kleure: blou, wit en rooi. Broeiende wyfies word donker groenswart. Die vis word tot 104&nbsp;mm lank.

## Habitat 
Die vis leef in moerasse en vloedvlaktes wat redelike plantegroei bevat. Hulle vreet detritus, sagte plantegroei en inseklarwes. Die mannetjie is gebiedsgebonde en lok wyfies na sy area. Die wyfies maak 'n pieringvormige nes waarin die eiers gelê en bevrug word. Die wyfie versorg die larwes terwyl die mannetjie die area bewaak.

## Sien ook 
* Alfabetiese lys van visse
* Kurper
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
## Bron 
* Skelton, Paul: *A Complete Guide to the FRESHWATER FISHES of Southern Africa.*. 2001. 

## Eksterne skakel 
* *Tilapia ruweti* by FishBase
Oreochromis

**Oreochromis** is 'n genus van visse wat aan die familie Cichlidae behoort. Daar is 33 spesies wat aan die genus behoort en ses van die spesies kom in Suider-Afrika voor; twee spesies was ingevoer. Hierdie genus is ook mondbroeiers en word nie geaffekteer deur temperatuur verskille nie. Hulle kan ook oorleef in water wat sout bevat.

## Spesies 
* *Oreochromis andersonii* - Driekolkurper
* *Oreochromis aureus* - Israelse kurper
* *Oreochromis macrochir* - Groenkop-kurper
* *Oreochromis mortimeri* - Kariba-kurper
* *Oreochromis mossambicus* - Bloukurper
* *Oreochromis niloticus* - Nylkurper
* *Oreochromis placidus* - Swartkurper
* *Oreochromis shiranus* - Shire-kurper

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001.
Driekolkurper

Die **Driekolkurper** (*Oreochromis andersonii*) is 'n varswatervis wat in die boonste gedeelte van die Zambezirivier, die Kunenerivier, die Okavangorivier en Kafuerivier voorkom. In Engels staan die vis bekend as die *Threespot tilapia*.

## Voorkoms 
Die onvolwasse vis is silwerig met 8-9 onreëlmatige dun strepe op die lyf en daar is 3-4 kolle in die middel van die lyf. Die volwasse visse is blougrys en die skubbe se rante is lig wat die vis 'n blokkiesvoorkoms gee. Die vinne is ook blougrys en daar is kolletjies op die sagte deel van die dorsale- en analevinne. Die rante van die dorsale- en analevinne is helderrooi.

Broeiende mannetjies is blouswart met 'n silwerige blokkiesvorm en 'n rooi skynsel op die bokant van die kop. Die buiterante van die dorsale- en stertvin is helderrooi.

Die vis word tot 50&nbsp;cm lank en kan tot 3.2&nbsp;kg weeg. Die Suid-Afrikaanse hengelrekord is 1.97&nbsp;kg en die Zimbabwe-rekord is 3.09&nbsp;kg.

## Habitat 
Die vis is gehard en leef in vars en brakwater maar verkies stadigvloeiende water of staande water soos in poele en vloedvlaktes. Die volwasse visse leef in dieper water terwyl die onvolwasse visse langs die oewers bly tussen die plantegroei. Hulle vreet detritus, diatome en soöplankton. Die mannetjies maak 'n groot pieringvormige nes en die wyfie mondbroei die eiers en larwes. Die vis kan meer as een keer broei gedurende die warm maande. Die vis word ook gebruik in akwakultuur.

## Sien ook 
* Alfabetiese lys van visse
* Kurper
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://fishbase.org/summary/Oreochromis-andersonii.html

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings
Swartkurper

Die **Swartkurper** (*Oreochromis placidus*) is 'n varswatervis wat in die oostelike riviere van Suider-Afrika voorkom, vanaf die Zambezirivier tot by Mkuze in KwaZulu-Natal. In Engels staan die vis bekend as die *Black tilapia*.

## Voorkoms 
Die onvolwasse vis is silwer met 8-9 dowwe vertikale strepe oor die lyf. Die sagte gedeeltes van die dorsale-, anale-  en stertvinne is bedek met donker willekeurige strepe en ligte kolletjies. Die volwasse vis is olyfbruin aan die bokant en silwer aan die onderkant met 'n ligtegrys kop en vinne. Broeiende mannetjies is dofgrys met 'n donker keel en vinne en swart merke op die kop. Die vis word tot 30&nbsp;cm lank en die Malawi-hengelrekord is 1.1&nbsp;kg.

## Habitat 
Die vis leef in beskermde gedeeltes vol plantegroei aan rivieroewers, vloedvlakte mere en strandmere. Die vis word gereeld saam met die bloukurper gevind.

## Sien ook 
* Alfabetiese lys van visse
* Kurper
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://fishbase.org/summary/Oreochromis-placidus+placidus.html

## Bron 
* Skelton, Paul: *A Complete Guide to the FRESHWATER FISHES of Southern Africa.*. 2001. 

## Verwysings
Rooiborskurper

Die **Rooiborskurper** (*Tilapia rendalli*) is 'n varswatervis wat in die Kunenerivier, Okavangorivier, die Zambezirivier en ooskusriviere suidwaarts tot by die Sibayameer voorkom. Die vis kom ook in die Malawimeer en Tanganjikameer voor. In Engels staan die vis bekend as die *Redbreast tilapia*.
duimnael|links|Twee rooiborskurpers wat in die Palalarivier, Limpopo, gevang is. Foto: Leonie Kellermann
## Voorkoms 
Die volwasse vis is olyfgroen tot bruin van kleur en het dikwels onreëlmatige verspreide blou skubbe op die lyf. Daar is 5-7 donker, breë vertikale olyfkleurige strepe op die lyf. Daar is 'n donker kol op die agterste, onderste gedeelte van die dorsale vin - die sogenaamde *tilapia kol*. Die keel en bors is helderrooi. Die rante van die dorsale-, anale- en stertvinne wissel van geel tot rooi. Die vis word tot 40&nbsp;cm lank en weeg 2&nbsp;kg. Die Suid-Afrikaanse hengelrekord is 1,845&nbsp;kg, dié van Zimbabwe is 1,62&nbsp;kg en dié van Malawi is 1,03&nbsp;kg.

## Habitat 
Die vis is bestand teen temperatuurverskille van 11-37&nbsp;°C en soutgehalte van 19 dele per duisend. Hulle leef in stil water met baie plantegroei in vloedvlaktes en moerasse. Die vis vreet waterplante en alge maar sal ook klein ongewerweldes vreet. Broeipare maak die plantegroei skoon en maak 'n nes met 'n deursnee van 0.5-1.3&nbsp;m. Binne in die nes is etlike broeikamers wat die eiers en larwes beskerm. Die onvolwasse visse bly in die nes totdat hulle ongeveer 15&nbsp;mm lank is.

## Trivia 
Die vis word gebruik vir onkruidplantbeheer in damme. Daar is twee subspesies geïdentifiseer naamlik *T. rendalli rendalli* en *T. rendalli swierstra*.

## Sien ook 
* Alfabetiese lys van visse
* Kurper
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://fishbase.org/summary/Tilapia-rendalli.html

## Bron 
* *A Complete Guide to the FRESHWATER FISHES of Southern Africa.* Paul Skelton. 2001.